open-index/open-wikipedia-markdown huggingface dataset:
துக்கப்பாட்டு

**துக்கப்பாட்டு** என்பது உலகத்தையும் அதில் வாழ்கின்ற மனிதர்களையும் பாவத்திலிருந்தும் சாவிலிருந்தும் விடுதலை செய்வதற்காக இயேசு கிறிஸ்து துன்பங்கள் அனுபவித்து, சிலுவையில் உயிர்துறந்த நிகழ்ச்சியைக் கிறித்தவ மக்கள் பாடலாக இசைத்து நினைவுகூர்வதாகும். தவக்காலம் (மார்ச்-ஏப்ரல்) எனப்படுகின்ற நாற்பது நாள் காலத்தில் இப்பாடல்களை வீடுகளிலும் கோவில்களிலும் கிறித்தவர் பாடுவது ஒரு பழங்கால மரபு ஆகும். தமிழகத்திலும் இலங்கையிலும் இப்பழக்கம் உண்டு.

## இயேசு அனுபவித்த துன்பங்கள்

இயேசு அனுபவித்த துன்பங்கள் அவரது வாழ்வின் இறுதிக் கட்டத்தை மையமாகக் கொண்டவை. தாம் விரைவில் இறக்கப் போவதை முன்னுணர்ந்த இயேசு கெத்சமனி என்றழைக்கப்பட்ட ஒலிவ மலைக்குச் சென்று இறைவேண்டலில் ஈடுபட்டார். உருக்கமாய் வேண்டிக்கொண்டிருந்த இயேசு மிகுந்த வேதனைக்குள்ளானார். அப்போது அவர் வியர்வை பெரும் இரத்தத் துளிகளைப் போலத் தரையில் விழுந்தது. இயேசுவின் எதிரிகள் அவரைக் கைதுசெய்து, யூத சமயத் தலைவர்கள் முன்னும் உரோமை ஆளுநர் பிலாத்து என்பவர் முன்னும் இழுத்துச் சென்றனர். அவரை ஏளனம் செய்து நையப் புடைத்தார்கள். அவரைக் கன்னத்தில் அறைந்தார்கள்.

படைவீரர்கள் இயேசுவின் தலைமீது முள்முடி சூட்டினார்கள். அவர்மேல் செந்நிற மேலுடையைப் போர்த்தினார்கள். அவர் தம்மை "யூதர்களின் அரசர்" என்று அறிவித்ததாகக் கூறி, அவரை ஏளனம் செய்தார்கள். "அவனைச் சிலுவையில் அறையும்" என்று மக்கள் கும்பல் உரக்கக் கத்தியதைக் கேட்டு, கோழை பிலாத்து அவரைச் சிலுவையில் அறையும்படி கையளித்தான்.

இயேசு தம் தோள்மேல் சிலுவையைச் சுமந்துகொண்டு கல்வாரி மலைநோக்கி நடந்துசென்றார். வ்ழியில் மீண்டும் அவரை ஏளனப்படுத்தினார்கள். சாட்டைகளால் அடித்தார்கள். கல்வாரியை அடைந்ததும் இயேசுவைச் சிலுவையில் அறைந்தார்கள். அத்துன்ப வேளையிலும் இயேசு தம்மைத் துன்புறுத்தியவர்களை மனதார மன்னித்தார்: "தந்தையே, இவர்களை மன்னியும்" என்று இறைவனை நோக்கி வேண்டினார்.

இறுதியாக, "தந்தையே, உம் கையில் என் உயிரை ஒப்படைக்கிறேன்" என்று கூறி உயிர் துறந்தார். இவ்வரலாற்றைப் புதிய ஏற்பாட்டுப் பகுதியாகிய நான்கு நற்செய்தி நூல்கள் (மத்தேயு, மாற்கு, லூக்கா, யோவான்) விரிவாகப் பதிவுசெய்துள்ளன.

## பாடல்களின் வரலாறு

இயேசுவின் துன்பங்களையும் சாவையும் நினைவுகூர்கின்ற பாடல்கள் பல உண்டு. அவற்றுள் பல மத்திய காலத்தில் தொகுக்கப்பட்டன. தமிழில் இப்பாடல்கள் கடந்த மூன்று நூற்றாண்டுகளாக வழக்கத்தில் உள்ளன. இயேசுவின் துன்பங்கள் பற்றிய பாடல்கள் பலவற்றை வீரமா முனிவர் இயற்றினார். இன்று பொதுமக்கள் பயன்படுத்தும் ஒரு பாடல் இதோ:

இந்தப் பாரச் சிலுவையை - சுவாமி
எங்கே சுமந்து போகிறீர்?
ஏலாமல் நடுநடுங்கியே - சுவாமி
நீசப் பாவிபோல் ஒடுங்கியே

## கண்ணதாசன் பாட்டு

இயேசுவின் வரலாற்றைக் கவிதையாய் வடித்த கவியரசு கண்ணதாசன் இயேசு அனுபவித்த துன்பங்களை உருக்கமாகப் பாடுகின்றார்.

கால்கள் தள்ளாட, கண்கள் ஒளியிழந்து பார்வை மங்க, பசியும் தாகமும் உடலை வாட்டி வதைத்த போதிலும் இயேசு முன்வைத்த காலைப் பின்னெடுக்காமல் சிலுவையைச் சுமந்து செல்கின்றார். தம் திருமகனின் நிலைகண்டு கதறி அழுகிறது தாய் உள்ளம். கவினிழந்த தம் கண்மணியின் திருமுகம் கண்ட தாயின் உணர்வுகளைச் சித்தரிக்கிறார் கவிஞர்:

"பதினாலாம் நாள்நிலவைப் பால்நிலவைத் தன்வயிற்றுப்     பனியைத் தேனைப்
புதனோடும் வியாழனொடும் பொருந்துகின்ற மதியழகைப்     பூப்போற் கண்ணை மதலையிலே பார்த்திருந்த மாதாஇவ் வடிவம் பார்த்தாள் முதலைகளின் வாய்பட்டுச் சிதைவுற்ற தன்மகனின்  முகத்தைக் கண்டாள்"
                          
(*இயேசு காவியம்*, பிரிவு 136)

## உசாத்துணை
*இயேசுவின் துன்பங்கள்
*மத்தேயு 26:38-27:66; மாற்கு 14:32-15:47; லூக்கா 22:39-23:56; யோவான் 18:1-19:42
*திருவிவிலியம்

பகுப்பு:கிறித்தவப் பாடல்கள்
நற்செய்தி

கிறித்தவத்தில் **நற்செய்தி** ( அல்லது ) இயேசுவின் செய்தியான கடவுளால் வாக்களிக்கப்பட்ட கிறிஸ்து அல்லது மெசியாவின் வருகை, குறிப்பாக இறையரசின் வருகை, அவரின் சாவு உயிர்ப்பு மற்றும் துணையாளரான தூய ஆவிவின் வருகை மற்றும் இவற்றை நம்பி ஏற்பவருக்கு கிடைக்கும்  மீட்பு ஆகியவற்றைக்குறிக்கும். இதன் எxஉத்து வடிவ விவரிப்பு நற்செய்தி நூல்களில் காணக்கிடைக்கின்றது. கிறித்தவ இறையியலின்படி நற்செய்தி என்பது ஒரு புதிய கோட்பாடு அல்ல. பழைய ஏற்பாட்டில் முன் அறிவிக்கப்பட்டதன் நிறைவாகவே இது பார்கப்படுகின்றது.

## மேற்கோள்கள்

பகுப்பு:கிறித்தவ இறையியல்
பகுப்பு:கிறித்தவ ஒன்றிப்பு
பகுப்பு:நற்செய்திகள்
பனங்காடை

**பனங்காடை** (*Coracias benghalensis*) என்பது ஆசியக் கண்டத்தின் தெற்குப்பகுதியில் காணப்படும் ஒரு பறவை. இப்பறவை பாலக்குருவி என்றும் அழைக்கப்படும். இது ஈராக் முதல் தாய்லாந்து வரை காணப்படுகிறது. இப்பறவை நீலமும் பழுப்பும் கலந்த நிறத்தில் இருக்கும். திறந்த புல்வெளிகளிலும் காட்டுப்பகுதிகளிலும் பொதுவாகக் காணப்படும். ஆண், பெண் பறவைகளுக்கிடையே தோற்றத்தில் குறிப்பிடத்தக்க வேறுபாடு இல்லை. கொண்டை, வால், இறக்கைப் பகுதிகள் நீலநிறத்திலும் கழுத்து மற்றும்  உடலின் அடிப்பகுதி பழுப்பு நிறத்திலும் இருக்கும்.

உலகளவில் இந்தியாவிலேயே இவை மிகுந்துள்ளன. சாலையோர மரங்களிலும் மின்கம்பிகள் முதலானவற்றிலும் இவை அமர்ந்திருக்கக் காணலாம்.

## வகைப்பாடு
இதில் இரண்டு துணையினங்கள் அங்கீகரிக்கப்பட்டுள்ளன:

* *C. b. benghalensis*  மேற்கு ஆசியாவிலிருந்து இந்தியாவின் விந்திய மலைத்தொடரின் வடபகுதி வரை.
* தென்னிந்திய பனங்காடை *C. b. indicus*  நடு மற்றும் தென்னிந்தியாவிலும் இலங்கையிலும் காணப்படுகிறது.

### வாழிடம்
விளைநிலங்கள், அடர்த்தி குறைந்த காடுகள், திறந்த புல்வெளிகள் ஆகியவையை இவற்றின் முதன்மையான வாழிடம். எனினும் இவற்றை நகர்ப்புறங்களில் மின்கம்பிகளின் மீது அமர்ந்திருக்கக் காணலாம்.

### இயல்புகள்
இப்பறவைகள் சிறு பூச்சிகள், ஊர்வன, தவளை முதலானவற்றை உணவாகக் கொள்ளும். இவை தான் பிடித்த இரையை மேலே  தூக்கிப் போட்டுப் பிடித்து உண்ணும். மார்ச் முதல் சூன் வரையான காலம் இவற்றின் இனப்பெருக்க காலம். தன் இணையைக் கவர இவை மேலே இருந்து சுழன்று சுழன்று பறந்து கீழே வந்து, மீண்டும் மேலே ஏறிப் பறக்கும் இயல்பைக்கொண்டதாகும்.  பொதுவாக மரப்பொந்துகளில் மூன்று முதல் ஐந்து வரை முட்டைகள் இடும்.

### இந்தியப் பண்பாட்டில் பனங்காடை
இப்பறவை கர்நாடகா, ஆந்திரா, ஒரிசா, பீகார் மாநிலங்களின் மாநிலப்பறவையாக அறிவிக்கப்பட்டுள்ளது. பனங்காடையைப் பார்த்தால் நல்ல சகுனம் என்றும் ஒரு நம்பிக்கை உண்டு.

முன்பு மேனாட்டுச்சீமாட்டிகள் உடையலங்காரத்திற்கு இதன் சிறகுகளைப் பயன்படுத்தியதால் இவை வேட்டையாடப்பட்டு இதன் இறகுகள் ஏற்றுமதி செய்யப்பட்டு வந்தன.

## மேற்கோள்கள்


## வெளி இணைப்புகள்

* 
* 

பகுப்பு:தெற்காசியப் பறவைகள்
பகுப்பு:தமிழ்நாட்டுப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:மாலத்தீவுப் பறவைகள்
பகுப்பு:மத்திய கிழக்குப் பறவைகள்
குறும்பா

**குறும்பா** என்பது ஒரே எதுகையையுடைய மூன்று அடிகளைக் கொண்டதாகவும் முதலாம் அடியின் மூன்றாம் ஆறாம் சீர்களும் மூன்றாம் அடியின் கடைசிச் சீரும் ஒத்த இயைபு கொண்டதாயும் அமைக்கப்படும் தமிழ்க் கவிதை ஆகும்.

ஆங்கிலத்தில் இதையொத்த கவிதை வடிவம் *limericks* எனப்படுகிறது. ஆனால் limericks ஐந்து வரிகளைக் கொண்டிருக்கும்.

## ஒரு குறும்பா
மஹாகவியின் ஒரு குறும்பா:

:"கற்பகத்தின் வெண்கழுத்திற் தாலி
:கட்டுதற்கு முன்னின்றான் வாலி
:அற்புதமாய் வாழ்ந்தார்கள்
:ஆறு பிள்ளை பெற்றார்கள்
:இப்பொழுதோ வேறு சோலி"
## வெளியிணைப்பு
நூலகம் திட்டத்தில் குறும்பா நூல் 

பகுப்பு:கவிதை
ஹபீப் தன்வீர்

ஹபீப் ஸாப் என்று நண்பர்களால் அழைக்கப்படும் **ஹபீப் தன்வீர்** ஹிந்தி, உருது ஆகிய மொழிகளில் சிறந்த நாடகாசிரியரும், நாடக இயக்குநரும், விமர்சகரும், கவிஞரும், நடிகரும் ஆவார்.

## இறப்பு
2009ம் வருடம் ஜூன் மாதம் எட்டாம் தேதி தனது எண்பத்தைந்தாம் வயதில் இறந்தார்.

## சான்றுகள்

பகுப்பு:1923 பிறப்புகள்
பகுப்பு:நாடகக் கலைஞர்கள்
பகுப்பு:2009 இறப்புகள்
பகுப்பு:இந்திய முஸ்லிம்கள்
பகுப்பு:பத்மசிறீ விருது பெற்ற கலைத் துறையினர்
சுருதி ஹாசன்

**சுருதிஹாசன்** (*Shruti Haasan*) (பி. 28 சனவரி 1986) பாடகர், இசையமைப்பாளர் மற்றும் திரைப்பட நடிகை என பல்வேறு துறைகளில் தன்னை வெளிப்படுத்தி வருகிறார். பிரபல தமிழ் நடிகர் கமல்ஹாசன் மற்றும் நடிகை சரிகா ஆகியோரின் மகள் ஆவார்.

## இளமைப்பருவம்
சுருதிஹாசன் 28 சனவரி 1986 இல் சென்னை நகரில் பிறந்தார். சென்னையில் உள்ள லேடி ஆண்டாள் பள்ளியில் பள்ளிப்படிப்பையும், மும்பை கல்லூரியில் உளவியலும் முடித்தார். பின்பு அமெரிக்கா கலிபோர்னியாவில் உள்ள இசைக்கல்லூரியில் இசை கற்றார்.

## கலைத்துறை

### பாடகர்
சுருதிஹாசன் 6-ம் வயதில் தனது முதல் பாடலை பாடினார். தேவர் மகன் என்ற தனது தந்தையின் படத்தில் இவர் இந்தப் பாடலை பாடினார். இதன் பிறகு சாச்சி 420 என்ற இந்தி படத்திலும், ஹே ராம் (தமிழ் மற்றும் இந்தி), என் மன வானில், வாரணம் ஆயிரம், லக் (இந்தி) மற்றும் உன்னைப்போல் ஒருவன் ஆகிய படங்களிலும் இவர் பாடல்களைப் பாடியுள்ளார்.

### நடிப்பு
இவர் 2000-ம் ஆண்டில் வெளியான ஹே ராம் திரைப்படத்தில் ஒரு சிறிய கதாப்பாத்திரத்தில் நடித்தார். இதன் பிறகு சோகன் சா இயக்கத்தில் உருவான லக் என்ற இந்தித் திரைப்படத்தில் நடித்தார். பெரும் எதிர்பார்ப்புக்கிடையே வெளிவந்த இந்தத் திரைப்படம், வணிக ரீதியில் தோல்வியை சந்தித்தது. 2011-ஆம் ஆண்டில் சூர்யாவுடன் இணைந்து ஏழாம் அறிவு என்ற திரைபடத்தில் நடித்தார்.

### இசையமைப்பு
2009-ம் ஆண்டு வெளிவந்த உன்னைப்போல் ஒருவன் திரைப்படத்திற்கு சுருதிஹாசன் இசை அமைத்தார். இதுவே இவர் இசை அமைத்த முதல் திரைப்படம் ஆகும். மேலும் இந்தத் திரைப்படத்திற்கு இவரும் ஒரு துணை தயாரிப்பாளராகவும் பணியாற்றினார்.

## பாடிய பாடல்கள்

## நடித்த படங்கள்

## மேற்கோள்கள்

## வெளி இணைப்புகள்
*ஃபேசுபுக்கில் சுருதி
*
* 

பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட நடிகைகள்
பகுப்பு:1986 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை வடிவழகிகள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:தமிழ்த் தொலைக்காட்சி தொகுப்பாளர்கள்
உரோமை (தொடர்புடைய பக்கம்)

**[[உரோமை நகரம்]]** அல்லது **ரோம்** என்பது இத்தாலியின் தலைநகராகும்.

## பண்டைய உரோமை
* பண்டைய உரோமை
** உரோமை இராச்சியம்
** உரோமைக் குடியரசு
** உரோமைப் பேரரசு
** புனித உரோமைப் பேரரசு

## இன்றைய உரோமை, இத்தாலி
* உரோமை நகரம், இத்தாலியின் தலைநகர்
* உரோமை மாகாணம்

## சமயம்
* ரோமன் கத்தோலிக்க திருச்சபை
* உரோமனியம் (ரோமன் கத்தோலிக்கத்துக்கு எதிரான கருத்து)

உரோமை
நேதல்லூர் தேவி கோவில்

**நேதல்லூர் தேவி கோவில்** இந்தியாவில் கேரள மாநிலத்தில் கோட்டயம் மாவட்டத்தில் கருகாசல் என்ற இடத்தில் அமைந்துள்ள ஒரு தேவி கோவில் ஆகும். சங்கனாச்சேரி - வழூர் மற்றும் கோட்டயம் - புனலூர் மாநில நெடுஞ்சாலைகள் நேதல்லூர் என்ற இடத்தில் சந்திக்கிறது, மேலும் இத்தளம் கோட்டயத்திலிருந்து கருகாசல் செல்லும் பாதையில் 19 கிலோ மீட்டர் தூரத்திலும் மற்றும் சங்கனாச்சேரி - வழூர் பாதையில் சுமார் 16 கிலோ மீட்டர் தூரத்திலும் அமைந்துள்ளது.

இது கேரளத்தில் அமைந்துள்ள மிகவும் புகழ் பெற்ற துர்க்கா தேவி கோவில்களில் ஒன்றாகும். இங்கு துர்க்கா தேவி மகிஷசுரமர்த்தினி வடிவத்தில் நிலைகொண்டுள்ளாள். நான்கு கரங்கள் கொண்டு அன்னை "சதுர்பாஹு"வாக அழகாக காட்சி தந்து பக்தர்களை அருள் பாலிக்கிறாள்.

இந்தக் கோவிலில் கொண்டாடப்படும் முக்கிய உற்சவம் திருக்கார்த்திகை மகோற்சவம் ஆகும், இது விருச்சிக மாதத்தில் (நவம்பர்-டிசம்பர்) நடைபெறுகிறது மேலும் நவராத்திரி பண்டிகை மிகவும் விமரிசையாக கொண்டாடப்படுகிறது.

ஸ்ரீபரம்பூர் இல்லத்து நீலகண்டன் நம்பூதிரிப் பாடு இந்தக் கோவிலின் முக்கிய தந்திரியாகும். மேலும் சம்பகரை என்எஸ்எஸ் கரயோகம் இந்தக் கோவிலை நிர்வகித்து வருகிறது.

பகுப்பு:கோட்டயம் மாவட்டத்திலுள்ள அம்மன் கோயில்கள்
நீர்ப்பாசன வாய்க்கால் அமைக்கும் கருவி

**நீர்ப்பாசன வாய்க்கால் அமைக்கும் கருவி** நீர்ப்பாசன வாய்க்கால் அமைப்பதற்கு உதவும் கருவி ஆகும். இக்கருவி மூலம் ஒரு நாளில் 1.2 முதல் 1.5 எக்டேர் வரை உழவு செய்யலாம்.

## அமைப்பு
டிராக்டரால் இயக்கப்படும் இக்கருவி ஒரே சமயத்தில் இரண்டு கரைகளை அமைப்பதால் நீர்ப்பாசன வாய்க்கால் உருவாகிறது. வாய்க்கால் அமைப்பதற்கு ஏற்றவாறு 25 செ.மீ. அளவுள்ள இரண்டு உட்புற தகடுகள் 30 டிகிரி கோணத்தில் அமையுமாறு அவற்றின் முன்புறம் ஒன்றோடொன்று இணைக்கப்பட்டு நிலத்தை உழுது செல்வதற்கேற்றவாறு கொழு பொருத்தப்பட்டுள்ளது. இவ்வாறு அமைக்கப்பட்ட வாய்க்காலின் இருபுறமும் கரைகள் அமைப்பதற்கு ஏற்றவாறு 25 செ.மீ. அளவுள்ள இரண்டு வெளிப்புற தகடுகள் பாத்தியிலிருந்து மண்ணை மட்டப்படுத்தி வாய்க்காலின் ஒரம் மண்ணை சேர்ப்பதால் கரை அமைய எதுவாகிறது. வெளிப்புறத் தகடுகளைவிட உட்புறத் தகடுகள் ஆழமாக அமைக்கப்பட்டுள்ளதால் பாத்தியின் மட்டத்தைவிட வாய்க்காலின் மட்டம் 5 முதல் 10 செ.மீ. வரை ஆழமாக அமைக்க எதுவாகிறது.

## சிறப்பு அம்சங்கள்
*ஒரே தடவையில் வாய்க்காலும். வாய்க்காலின் இருபுறமும் கரைகளையும் அமைக்கிறது.

பகுப்பு:வேளாண் கருவிகள்
தவக்கரை

தவக்கரை

[0]
**தவக்கரை** என்பது இந்தியாவில் கேரள மானிலத்தில் கண்ணூர் நகரத்தின் மத்தியில் காணப்படும் ஒரு சிறிய இடமாகும். தவக்கரை என்ற இந்த இடத்தில் பல பிரபலமான கோவில்கள், பள்ளிக்கூடங்கள், உணவகங்கள் மாறும் வர்த்தக நிறுவனங்கள் நிலை கொண்டுள்ளன. அவை யாவும் கண்ணூர் மத்திய இரயில் நிலையத்தின் அருகாமையில் உள்ளன. கண்ணூர் நகரத்தின் முக்கியமான பேருந்து நிலையம் தவக்கரையில் உள்ளது.[1]

தவம் என்ற சொல்லிலிருந்து தவக்கரை என்ற பெயர் வந்தது. இங்கே அமைந்துள்ள முக்கியமான இடங்கள் முத்தப்பன் கோவில், ராயல் ஓமர்ஸ், நண்பர்களின் குழு, மலபார் ரெசிடென்ஸ் ... போன்றவையாகும்.
[2]

குறிப்புதவிகள்

[1] ^ கண்ணூர் மெட்ரோ பேருந்து நிலையம்

[3]

பகுப்பு:கேரளம்
மூளைவாதம்

மூளையில் ஏற்படும் வாதத்தை மூளைவாதம் என்பர். இது ஒரு நோயல்ல. மூளையில் ஏற்படும் ஓர் ஊனம் என்று கூறலாம். இந்நிலை கொஞ்சம் கொஞ்சமாக அதிகரிக்கும் என்பது தவறான கருத்து. மருந்துகளினாலோ சிகிச்சை முறைகளினாலோ இந்நிலையைக் குணப்படுத்த முடியாது. இந்நிலையால் பாதிக்கப்பட்ட குழந்தைகளில் 75 விழுக்காடு மனவளர்ச்சி குன்றியவர்களாக இருக்கின்றனர். மனவளர்ச்சிக் குறை தவிர பேச்சு மற்றும் கேட்டலில் குறைபாடு, உணர்வுகளில் ஏற்படும் குறைபாடு, பார்வைக் கோளாறு, வலிப்பு, புலனுணர்வு மாறுபாடுகள் ஆகியவற்றில் ஏதேனும் ஒன்றோ அல்லது ஒன்றுக்கும் அதிகமாகவோ இக்குழந்தைகளுக்கு ஏற்படலாம்.

பகுப்பு:மூளை நோய்கள்
பெருவனம் பூரம்

**பெருவனம் பூரம்** (*Peruvanam Pooram*) என்பது இந்தியாவின் மிகவும் பழமையான கோவில் உற்சவமாகும். இந்த உற்சவம் கேரளாவில் திருச்சூரில் உள்ள சேர்ப்பு என்ற இடத்தில் அமைந்துள்ள கோவிலில் கொண்டாடப்படுகிறது.

## வெளி இணைப்புகள்
*Peruvanam Shiva Temple

பகுப்பு:கேரள விழாக்கள்
பகுப்பு:திருச்சூர் மாவட்டம்
பகுப்பு:கேரளத்தில் யானைத் திருவிழாக்கள்
பகுப்பு:கேரள இந்து திருவிழாக்கள்
எபிரேய மொழிப் புத்துயிர்ப்பு

**எபிரேய மொழிப் புத்துயிர்ப்பு** என்பது எவரும் முதல் மொழியாக பேசாமல், புலமை மொழியாக மட்டும் இருந்த எபிரேய மொழியை 19 ம் நூற்றாண்டில் புத்துயிர்ப்பு செய்த நிகழ்வு ஆகும். இதுவே மிகவும் வெற்றிகரமாக நடத்தப்பட்ட மொழிப் புத்துயிர்ப்பு. இன்று சுமார் 10 மில்லியன் மக்கள் எபிரேய மொழியைப் பேசுகிறார்கள். இது இசுரேல் நாட்டின் அலுவல் மொழியும் ஆகும்.

## வரலாறு
எபிரேய மொழிக்கு 3000 ஆண்டுகளுக்கு மேற்பட்ட வரலாறு உண்டு. இது இசுரேலில் கிமு 10 நூற்றாண்டில் இருந்து கிமு 4 ம் நூற்றாண்டு வரை பேச்சு வழக்கில் இருந்தது. கிமு 4 ம் நூற்றாண்டுக் காலப் பகுதியில் அரசியல் மாற்றங்களிலால் அரமேய மொழி செல்வாக்குப் பெற்றது. இதைத் தொடர்ந்து யூத உயர் குடிகள் அரமேய மொழியை அதிகம் பயன்படுத்தலாயினர். எபிரேய மொழியின் பேச்சு வழக்கு குன்றியது. எனினும் அது தொடர்ச்சியாக சமயத்தில், இலக்கியத்தில், அறிவியலில் பயன்படுத்தப்பட்டு வந்தது. குறிப்பாக யூத சமயத்தின் Tanakh, Talmud, Zohar ஆகிய சமய நூல்கள் எபிரேய மொழியில் எழுதப்பட்டன.

## யூத அறிவொளிக் காலம்

19 ம் நூற்றாண்டு யூத அறிவொளிக் காலமாகக் கருதப்படுகிறது. இக் காலத்திலேயே முழு வீச்சுடன் எபிரேய எழுத்தும், பேச்சும் புத்துயிர்ப்புக் காணத் தொடங்கியது. இக் காலத்தில் முன்னெடுக்கப்பட்ட யூத தேசிய இயக்கம் (Zionism) யூதர்கள் நலன் தொடர்பான பல்வேறு நடவடிக்கைகளில் ஈடுபட்டது. இவ் இயக்கத்தில் பங்கெடுத்த Eliezer Ben Jehuda என்பவரே எபிரேய மொழியின் புத்துயிர்ப்பாளர் என்று அறியப்படுகிறார்.

## வெளி இணைப்புகள்
* History of the Ancient and Modern Hebrew Language, David Steinberg.
* Let my people know! , Ghil'ad Zuckermann, Jerusalem Post, May 18, 2009.
* Hybridity versus Revivability: Multiple Causation, Forms and Patterns, Ghil'ad Zuckermann, Journal of Language Contact, Varia 2, pp.&nbsp;40–67 (2009).

பகுப்பு:எபிரேய மொழி
பகுப்பு:மொழிப் புத்துயிர்ப்பு
சமசுகிருதப் புத்துயிர்ப்பு

**சமசுகிருதப் புத்துயிர்ப்பு** என்பது சமசுகிருத மொழியை மீண்டும் பேசவும், அன்றாடம் பயன்படுத்தவும் எடுக்கப்படும் பல்வேறு முயற்சிகளைச் சுட்டுகிறது.  இந்திய அரசாலும், பல்வேறு இலாப நோக்கமற்ற அமைப்புகளாலும், சமய நிறுவனங்களாலும் இந்த முயற்சிகள் மேற்கொள்ளப்படுகின்றன.  2001 புள்ளி விபரங்களின் படி சமசுகிருத்தை முதன்மொழியாக 14,135 பேர் கொண்டுள்ளனர்.

## வரலாறு
சமசுகிருத மொழிக்கு 3500 ஆண்டுகளுக்கு மேற்பட்ட செழுமையான வரலாறு உண்டு.  இம் மொழியிலேயே இந்து, பெளத்த, சமண ஆகிய இந்திய சமயங்களின் சமய நூல்கள் பெரும்பாலும் அமைந்துள்ளன.  சமசுகிருதம் இரட்டை மொழி வழக்கு உடையது.  பேச்சு வழக்கு மொழியான பிராகிருதம் காலப் போக்கில் மருபி, சமசுகிருததுடன் தொடர்பு குன்றிப் போயிற்று.  இதனால் கிபி 3-5 ம் நூற்றாண்டுகளில் இருந்து சமசுகிருதம் பேச்சு மொழியாக இருக்கவில்லை.  பிராமணர் அல்லாதோர் சமசுகிருத மொழியைப் கற்க, பயன்படுத்த பல்வேறு தடைகள் இருந்தன என்பதும் சமசுகிருதம் மக்கள் வழக்கில் இருந்து அற்றுப் போக ஒரு காரணம் ஆகும்.  எனினும் இந்தியாவில் புலைமைசார் இடையே சமசுகிருதமே தொடர்பு மொழியாக இருந்தது.  பெரும்பாலான இந்து சமயச் சடங்குகள் இந்த மொழியிலேயே நடத்தப்பட்டன.

## ஐரோப்பியர்களின்  புத்துயிர்ப்பாக்கம்
இந்தியாவை ஐரோப்பியர் ஆக்கிரமிக்கத் தொடங்கிய 17ம் நூற்றாண்டு தொடக்கம், ஐரோப்பியர்கள் சமசுகிருத மொழியை ஆய்வுக்கு உட்படுத்தினர்.  சமசுகிருத மொழிக்கும், பல்வேறு ஐரோப்பிய மொழிகளுக்கும் இருக்கும் தொடர்பு அறியப்பட்டது.  இந்திய-ஐரோப்பிய மொழிகள் என்ற குடும்பத்துக்குள் பல்வேறு இந்திய, ஐரோப்பிய மொழிகள் அடங்கலாயின.  மாகசு முல்லர், ஆர்த்தர் சொபென்கவர், கென்றி டேவிட் தூரோ, சே. இராபர்ட் ஓப்பன்கீமர் போன்ற பல்வேறு சிறந்த அறிஞர்கள் சமசுகிருததை கற்றனர்.  வேதங்கள், உபநிடதங்கள் போன்ற பல்வேறு சமய நூல்களை ஐரோப்பிய மொழிகளுக்கு மொழி பெயர்ப்புச் செய்தனர்.  ஐரோப்பிய ஆட்சியாளர்களும் இந்தியாவின் உயர் வர்க்கத்தின் மொழியைக் கற்பதில் ஆர்வம் காட்டினர்.

இவ்வாறான ஆர்வத்தின் நீட்சியாக பிரம்மஞான சபையினரால் அமெரிக்க ஆசிய மற்றும் சமசுகிருத புத்தியிர்ப்பு ஒன்றியம் (*American Asiatic and Sanskrit Revival Society*) 1894 ம் ஆண்டு தொடங்கப்பட்டது.

## மேலும் காண்க
*சமசுகிருத பாரதி

## வெளி இணைப்புகள்
* Sanskrit: reviving the language in today’s India
* a newspaper that helps brush up ‘practical’ Sanskrit
* NDTV story on an Indian village where Sanskrit is being spoken
* Sanskrit studies in Calcutta 
* Graduate studies in Sanskrit 
* American Sanskrit Institute
* Sanskrit - Planetary Language 

பகுப்பு:சமசுகிருதம்
பகுப்பு:மொழிப் புத்துயிர்ப்பு
கிறீ மொழி

**கிறீ மொழி** ஒரு வட அமெரிக்க முதற்குடிமக்கள் மொழி.  இம் மொழியே கனடாவில் அதிகம் பேசப்படும் முதற்குடிமக்கள் மொழி.  இது கனடாவின் எல்லாப் பாகங்களிலும் பேசப்படுகிறது.  சுமார் 117,000 மக்கள் இம் மொழியைப் பேசுகிறார்கள்.  

## கிறீ இலக்கியம்
: "Only after the last tree has been cut down
: Only after the last river has been poisoned
: Only after the last fish has been caught
: Then will you find that money cannot be eaten." 

: Cree Prophecy" 

: கடைசி மரம் வெட்டப்பட்ட பின்பு மட்டும்
: கடைசி ஆறு நச்சாக்கப்பட்ட பின்பு மட்டும்
: கடைசி மீன் பிடிக்கப்பட்ட பின்பு மட்டும்
: நீ அறிவாய், பணத்தை உண்ண முடியாது என்று

பகுப்பு:கனடய மொழிகள்
பகுப்பு:அமெரிக்கப் பழங்குடி மொழிகள்
உணிச்சிரை

**உணிச்சிரை** (Unichira) இந்தியாவில் கேரளத்தில் உள்ள எர்ணாகுளம் மாவட்டம், களமச்சேரி நகராட்சியில் உள்ள ஒரு இடமாகும். புகழ் பெற்ற திரிக்காக்கரை கோவில் உணிச்சிரைக்கு அருகாமையில்தான் உள்ளது. இங்குதான் புகழ் பெற்ற புனித யூதா ததேயு தேவாலயம் உள்ளது.

பகுப்பு:கேரளம்
கோ. வேங்கடாசலபதி

**கோ. வேங்கடாசலபதி** (சூலை 30, 1909 - சூன் 13, 1969) மதுரை மாவட்டம்  தே. கல்லுப்பட்டி அருகேயுள்ள கோபி நாயக்கன் பட்டியில் பிறந்தார்.

## அரசியல் பணிகள்

இவர் இந்திய விடுதலைப் போராட்டத்தில் ஈடுபட்டு 1931 மற்றும் 1942 ஆம் ஆண்டுகளில் கைதானார். தனது ஊரில் கிராம ஊழியர் சங்கத்தை ஏற்படுத்தினார். அதை அவரது நண்பரும், சுதந்திரப் போராட்ட வீரரருமான காமராஜர் துவக்கி வைத்தார். 1937 ஆம் ஆண்டில் மதுரை ஜில்லா போர்டு துணைத் தலைவரானார்.

## பொதுப் பணிகள்

* தே.கல்லுப்பட்டியில் 1940 ல் காந்தி நிகேதன் ஆசிரமத்தைத் துவக்கினார். 
* காந்தியின் அறிவுரைப்படி 1946 ல் ஆதாரக் கல்வி பள்ளி துவக்கப்பட்டது. பின் 1953ல் உயர் ஆதாரக் கல்வி பள்ளியாக உயர்ந்தது. 
* காந்தியப் பொருளாதார அறிஞர் ஜே.சி.குமரப்பா ஓய்வுக் காலத்தில் ஆசிரமம் வந்தார். அவர் சட்டப்பூர்வமாக 1956 ல் ஆசிரமத்தை பதிவு செய்து முதல் தலைவரானார். 
* தமிழக முதல்வராக இருந்த ஓ.பி.ராமசாமி ரெட்டியார், அரசின் ஊரக வளர்ச்சித்துறை கமிஷனராக கோ.வே.,வை நியமித்தார். கிராமங்களின் ஒருங்கிணைந்த வளர்ச்சிக்காக "பிர்கா வளர்ச்சி' எனும் திட்டத்தை செயல்படுத்தினார். 
* சென்னை கிராமப் பஞ்சாயத்து சட்டத்தை (1950) நடைமுறைப்படுத்துதல், பஞ்சாயத்துக்களுக்கு அதிக அதிகாரங்கள் வழங்கிய சென்னை மாநில பஞ்சாயத்துச் சட்டம் உருவாவதிலும் (1958) முக்கியப் பங்கு வகித்தார். 
* இந்தியாவின் முதல் ஜனாதிபதி ராஜேந்திர பிரசாத், பூமிதான இயக்க நிறுவனர் வினோபா பாவே, ஜெயபிரகாஷ் நாராயணன், கிருபளாணி, பக்தவச்சலம் மற்றும் பல்வேறு தலைவர்கள், கவர்னர்கள் இவர் தொடக்கிய காந்திநிகேதன் ஆசிரமத்திற்கு வந்துள்ளனர். 
*இந்த ஆசிரமத்தின் மூலம் கிராமங்களில் கிடைக்கும் மூலப்பொருட்களை கொண்டு கதர், தேனீ வளர்ப்பு, மட்பாண்டம், பனை வெல்லம், கைக்குத்தல் அரிசி, கைக்காகிதம், தோல் உற்பத்தி உட்பட பல தொழில்கள் உருவாக்கப்பட்டு பலருக்கு வேலை வாய்ப்பு கிடைத்தது.

## மேற்கோள்கள்

## வெளி இணைப்புகள்
* http://www.dinamani.com/edition/story.aspx?SectionName=Kadhir&artid=189207&SectionID=146&MainSectionID=146&S 
* http://www.gandhiniketan.com/founder.htm 
* http://www.tamilhindu.com/2009/02/gandhi-niketan/
* காந்தியபாரம்பரியம் காக்கும் ஆசிரமம் தினமலர்

பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:1909 பிறப்புகள்
பகுப்பு:1969 இறப்புகள்
பகுப்பு:காந்தியவாதிகள்
முதலாம் முஆவியா

**முதலாம் முஆவியா** (*Muawiyah I* அரபி:معاوية بن أبي سفيان) முகம்மது நபியின் தோழரும் உமைய்யா கலீபகத்தின் முதல் கலீபாவும் ஆவார். கி.பி 602ம் மக்கா நகரில் பிறந்தார். இவரின் தந்தை அபூ சுபியான். தாய் ஹிந்த். ஆரம்ப காலங்களில் தனது தந்தை அபூ சுபியானுடன் சேர்ந்து முகம்மது நபியை பலமாக எதிர்த்தவர். 630ல் ஏற்பட்ட மக்கா வெற்றிக்குப் பின் இசுலாத்தை ஏற்றுக்கொண்டார். முகம்மது நபியின் மறைவுக்குப் பின், கலீபா அபூபக்கரால் பைசாந்திய மற்றும் சிரிய அரசுகளுக்கு எதிராக அனுப்பப்பட்ட இராணுவத்தில் அங்கம் வகித்தார். பின்பு கி.பி 640ல் அன்றைய கலீபா உமரால், சிரியா பகுதியின் ஆளுனராக நியமிக்கப்பட்டார். இவரின் ஆளுகையின் கீழ் பலம் வாய்ந்த சிரிய இராணுவம் உருவாக்கப் பட்டது. அரேபியா மீதான பைசாந்திய பேரரசின் ஆக்கிரமிப்புகளை தடுப்பதில் இவரின் இராணுவம் முக்கிய பங்காற்றியது. 

கி.பி 656ல் நடைபெற்ற மூன்றாம் கலீபா உதுமானின் படுகொலையை தொடர்ந்து, நான்காம் கலீபா அலீயின் தலைமையை ஏற்க மறுத்தார். இதனை தொடர்ந்து நடைபெற்ற சிப்பீன் போரின் முடிவில், கலீபா அலீயுடன் சமாதான உடன்படிக்கை செய்து கொண்டார். இதன் படி, தான் தொடர்ந்து சிரியாவின் ஆளுனராக இருப்பதோடு, அலீயின் தலைமையை ஏற்பதாகவும் உறுதியளித்தார். இதன் பிறகு 661ல் நடைபெற்ற கலீபா அலீயின் படுகொலைக்குப் பின் தன்னையே இசுலாமிய பேரரசின் கலீபாவாக அறிவித்துக் கொண்டார். அன்றைய சூழ்நிலையை கருத்தில் கொண்டு, அலீயின் மகனாகிய ஹசனும் இதனை ஏற்றுக்கொண்டார். இருப்பினும் முஆவியாவின் இறப்புக்குப் பின் தானோ அல்லது தனது சகோதரனோ மட்டுமே அடுத்த கலீபாவாக வேண்டும் என்ற ஹசனின் நிபந்தனையை முஆவியாவும் ஏற்றுக்கொண்டார். இதன் பிறகு இவர் **அமீருல் முஃமினீன்** (*நம்பிக்கை கொண்டவர்களின் தலைவர்*) என அழைக்கப்பட்டார். இறுதியில் 680ல் சிரியாவில் இறந்தார். 

இவரின் ஆட்சியில் மத நல்லிணக்கம் சிறந்த முறையில் பேணப்பட்டது. சிரியாவில் அதிகமாக இருந்த கிருத்துவர்களின் நலமும், வேலை வாய்ப்பும் இவரின் ஆட்சியில் உறுதி செய்யப்பட்டது. மேலும் திமிஷ்கு நகரம் இவரின் ஆட்சியிலேயே ரோம் நகருக்கு இணையாக அழகூட்டப்பட்டது.

பகுப்பு:உமய்யா கலீபாக்கள்
பகுப்பு:602 பிறப்புகள்
பகுப்பு:680 இறப்புகள்
பகுப்பு:நபித்தோழர்கள்
முதலாம் யசீத்

**முதலாம் யசீத்** (*Yazid I*, அரபி: يزيد بن معاوية بن أبي سفيان), முதலாம் முஆவியாவின் மகனும், உமைய்யா கலீபகத்தின் இரண்டாவது கலீபாவும் ஆவார். யூலை 23, 645 இல் பிறந்தார். தாயார் பெயர் மைசூன். இவர் தனது தந்தையின் மரணத்திற்குப் பின் 680ல் அடுத்த கலீபாவாகத் தன்னை பிரகடனப்படுத்திக் கொண்டார். இவரின் தலைமையை ஏற்க மறுத்த கலீபா அலீயின் மகனும், முகம்மது நபியின் பேரனுமாகிய உசேனை கொலை செய்ய உத்திரவிட்டார். இதன்படி கர்பலா என்ற இடத்தில் நடைபெற்ற போரில் உசேன் கொல்லப்பட்டார். இசுலாத்தின் சன்னி மற்றும் சியா பிரிவின் காரணிகளில் இந்தப் போர் ஒரு முக்கியமான அம்சம் ஆகும். மொத்தம் மூன்று ஆண்டுகள் மட்டுமே ஆட்சி செய்த யாசித், 683ல் இறந்தார். இறக்கும் பொழுது யாசித்தின் வயது 38 மட்டுமே.

யாசித்தின் ஆட்சியில் இசுலாமியப் படைகளுக்கு பல பின்னடைவுகள் ஏற்பட்டன. பெர்பர்கள் எனப்படும் பழங்குடி சேனைகளிடம், வட ஆப்பிரிக்கப் பகுதிகளை இவரது ராணுவம் இழந்தது. இதன் மூலம் மத்திய தரைகடல் பகுதில் நிலவி வந்த இசுலாமிய மேலாதிக்கத் தனமும் கட்டுப்படுத்தப் பட்டது. தன்னை எதிர்த்த அப்துல்லா இப்னு சுபைர் என்பவரைச் சிறை பிடிக்க இவர் மேற்கொண்ட  நடவடிக்கையின் போது புனித காபா சிறிது சேதமடைந்தது. இது போன்ற நடவடிக்கைகள் காரணமாக இவர் இசுலாமியர்களின் பரவலான விமர்சனத்துக்கு உள்ளாகினார்.

இவரின் மறைவுக்குப் பின்பு, இவரின் மகன் இரண்டாம் முஆவியா அடுத்த கலீபாவாக ஆட்சி பொறுப்பேற்றார்.

பகுப்பு:உமய்யா கலீபாக்கள்
பகுப்பு:647 பிறப்புகள்
பகுப்பு:683 இறப்புகள்
இரண்டாம் முஆவியா

**இரண்டாம் முஆவியா** (*Muawiya II*, அரபி:معاوية بن يزيد) முதலாம் யாசித்தின் மகனும் மூன்றாவது உமைய்யா கலீபாவும் ஆவார். தந்தையின் இறப்பிற்குப் பின் 683ல் ஆட்சியை பிடித்த இவர், மொத்தம் மூன்று மாதங்கள் நாற்பது நாட்கள் மட்டுமே ஆட்சி செய்தார். பொதுவாக இளகிய மனமும், அரசியல் ஆர்வமின்மையும் கொண்டவராக இவர் விளங்கினார். இவரின் தந்தை யாசித்தினால், அப்துல்லா இப்னு சுபைருக்கு எதிராக மெக்கா மற்றும் மதினா ஆகிய புனித நகரங்களில் மேற்கொள்ளப்பட்ட ராணுவ நடவடிக்கைகளை திரும்பப் பெற்றார். இந்த நடவடிக்கையின் மூலம் அந்த புனித நகரங்களை தான் அவமதிக்க விரும்பவில்லை என அறிவித்தார். மேலும் உசேனின் படுகொலை, புனித நகரங்களின் மீதான தாக்குதல் போன்ற தனது தந்தையின் நடவடிக்கைகளுக்காக மனம் வருந்தி 684ல் ஆட்சியை துறந்தார். இதன் பிறகு நாற்பது நாட்கள் கழித்து மரணமடைந்தார்.

முஆவியா தனது ஆட்சியில் கண்டிப்பாக இருக்க வேண்டியவை என கூறி அமல்படுத்திய மூன்று சட்டங்கள் மிகவும் முக்கியமானவை. அவை,
*பெண்களின் உரிமைகள் பாதுகாக்கப்பட வேண்டும்.
*எந்த ஒரு குற்றத்திற்கும், மரன தண்டனை சரியான தீர்ப்பாகாது.
*தரும நிதி அனைவருக்கும் கட்டாயமானது.
இந்த சட்டங்கள் இவரின் மறைவுக்குப் பின் திரும்பப் பெறப்பட்டது குறிப்பிடத்தக்கது.

## மேற்கோள்கள்

பகுப்பு:உமய்யா கலீபாக்கள்
பகுப்பு:661 பிறப்புகள்
பகுப்பு:684 இறப்புகள்
முதலாம் மர்வான்

**முதலாம் மர்வான்** (*Marwan I*, அரபி:مروان بن الحكم) உமைய்யா கலீபகத்தின் நான்காவது கலீபா ஆவார். முன்னிருந்த இரண்டாம் முஆவியா, வாரிசுகள் இல்லாத நிலையில் ஆட்சி அதிகாரத்தை துறந்ததை அடுத்து இவர் நான்காவது கலீபாவாக தேர்ந்தெடுக்கப் பட்டார். இதன் மூலம் உமைய்யா வம்சத்தின் அபூ சுபியான் கிழையின் நேரடி ஆட்சி முடிந்து, அதே வம்சத்தின் ஃகாகம் கிழையின் ஆட்சி தொடங்கியது. 
இவரின் ஆட்சி காலம் உள்நாட்டு குழப்பங்கள் மிகுந்தாதாக இருந்தது. மேலும் அப்துல்லா இப்னு சுபைரின் ஆக்கிரமிப்புகளும் அதிக அளவில் இருந்தது.

பகுப்பு:உமய்யா கலீபாக்கள்
பகுப்பு:685 இறப்புகள்
உமையா கலீபகம்

**உமையா கலீபகம்** (*Umayyad Caliphate* அரபி:بنو أمية) இசுலாமிய கலீபகங்களின் வரிசையில் இரண்டாவது கலீபகம் ஆகும். சிரியாவின் திமிஷ்கு நகரம் இதன் தலைநகரம் ஆகும். ராசிதீன் கலீபாக்களில் கடைசி கலீபாவான அலீ அவர்கள் இறந்த பின்பு அப்போதைய, சிரியாவின் ஆளுநரான முதலாம் முஆவியா என்பவரால் உமையா கலீபகம் உருவாக்கப்பட்டது. இவர் பனூ உமய்யா குலத்தில் இருந்து வந்தவர் என்பதால் இது உமையா கலீபகம் என அழைக்கப்பட்டது. இது தனது உச்சத்தில் ஐந்து மில்லியன் சதுர மைல் பரப்பளவில், அரபுத் தீபகற்பம், பாரசீகம், சிந்து சமவெளி, வட ஆப்பிரிக்கா மற்றும் ஐபீரிய மூவலந்தீவு (ஐபீரிய தீபகற்பம்) ஆகிய பகுதிகளை உள்ளடக்கியதாக இருந்தது. இது அந்த காலகட்டம் வரை, ஒரு பேரரசினால் ஆளப்பட்ட மிகப் பெரிய நிலப்பரப்பு ஆகும். மேலும் இற்றை வரை ஆளப்பட்ட நிலப் பரப்புக்களில் ஐந்தாவது மிகப்பரந்த நிலப்பரப்பு ஆகும்.

அப்பாசியர்களின் எழுச்சியைத் தொடர்ந்து, பொகா 750 இல் இது வீழ்ச்சியடையத் தொடங்கியது. இருப்பினும் இதனைத் தொடர்ந்து கலீபகத் தலைமை, அப்பாசியர்கள், குர்துபா உமையாக்கள், பாத்திம கலீபாக்கள் மற்றும் உதுமானியக் கலீபாக்கள் என 1924 ஆம் ஆண்டு வரை தொடர்ந்தது.

## மேற்கோள்கள்

பகுப்பு:இசுலாமிய கலீபகங்கள்
பகுப்பு:இசுலாமிய வரலாறு
பகுப்பு:இசுலாமியப் பேரரசுகள்
பகுப்பு:ஆபிரிக்காவின் முன்னாள் நாடுகள்
பகுப்பு:ஆசியாவின் முன்னாள் நாடுகள்
பகுப்பு:ஐரோப்பாவின் முன்னாள் நாடுகள்
பகுப்பு:முன்னாள் பேரரசுகள்
மே 2010

**மே 2010**, ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி வைகாசி மாதம் மே 15 சனிக்கிழமை தொடங்கி, ஜூன் 14 திங்கட்கிழமை முடிவடையும்.

## சிறப்பு நாட்கள்
* மே 1 - தொழிலாளர் நாள்
* மே 8 - திருநாவுக்கரசர் குருபூசை
* மே 13 - சிறுத்தொண்டர் குருபூசை
* மே 13 - சித்திரைப் பரணி
* மே 26 - வைகாசி விசாகம்
* மே 27 - வெசாக் பண்டிகை
* மே 30 - திருஞானசம்பந்தர் குருபூசை
* மே 30 - திருநீலகண்ட யாழ்ப்பாணர் குருபூசை

## நிகழ்வுகள்

## இறப்புகள்

----

பகுப்பு:2010
நுண்புழை நுழைவு

நுண்புழைக் குழாயில் நீர்மம் நுழைவதை **நுண்புழை நுழைவு** (*Capillary action*, *capillarity*, *capillary motion*, அல்லது *wicking*) என்கிறோம்.

## நுண்புழை இயக்கம்
மெல்லிய, மிகக்குறுகிய குறுக்களவு மட்டுமே உள்ள ஒரு குழாயை நீர் உள்ள பாத்திரத்தில்  செருகினால் பாத்திரத்தில் உள்ள நீர் மட்டத்துக்கு மேலாக அந்தக் குழாயில் ஏறும். அகலமான குழாயைச் செருகினால், நீர் மட்டம் மிகக் குறைவாகத்தான் ஏறும். மெல்லியதாக இருக்கும்போதுதான் இப்படி [நீர்], ஈர்ப்பு விசையை எதிர்த்துக்கொண்டு மேல் நோக்கிச் செல்லும். இத்தகைய மிக நுண்ணிய குறுக்களவு கொண்ட குழாய்களே நுண்புழைக் குழாய்கள் எனப்படுகின்றன.

## விளக்கம்
பரப்பு இழுவிசையெனும் பண்பானது, நுண்புழை நுழைவு நிகழ்வை ஏற்படுத்துகிறது. நுண்புழைக் குழாயை நீரில் அமிழ்த்தும்போது நீரானது குழாயினுள் மேல்நோக்கி ஏறுகிறது.
குழாயில் நீரின் மட்டம், வெளியில் உள்ள மட்டத்தைவிட அதிகமாக இருக்கும் (நுண்புழை ஏற்றம்). நுண்புழைக் குழாயை பாதரசத்தில் அமிழ்த்தினால், பாதரசமும் குழாயினுள் மேல்நோக்கி ஏறும். ஆனால், குழாயில் பாதரசத்தின் மட்டம், வெளியிலுள்ள மட்டத்தை விடக் குறைவாக இருக்கும் (நுண்புழை இறக்கம்).

## தாவரங்களில் நுண்புழை இயக்கம்
தாவரங்கள் நீர் கிடைக்கும் இடம் நோக்கி தங்கள் வேர்களைக் கொண்டுசெல்லும். வேர் என்பது நீரை உறிஞ்சிக்கொள்கிறது என்ற கருத்து தவறானதாகும்.நீர் என்பதுதான் வேர் மூலமாக தன்னை மேல்நோக்கிக் கொண்டுசெல்கிறது. தாவரங்கள் மிக நுண்ணிய இழைகளாக தங்களது வேர்களை உருவாக்குகின்றன. இந்த வேர்களும் எங்கெல்லாமோ போய் நீரைத் தேடுகின்றன. நீர் கிடைத்துவிட்டால், இந்த நுண்புழை இயக்கம் காரணமாக, எந்த குழாயின் உதவியும் இல்லாமலேயே, நீர் மேல் நோக்கி உறிஞ்சப்படுகிறது.

## மேற்கோள்கள்

பகுப்பு:பாய்ம இயக்கவியல்
பகுப்பு:உயிரியல்
பகுப்பு:நீரியல்
புதியகாவு

**புதியகாவு** தென் இந்தியாவில் கேரளாவில் கிளிமானூர் நகரத்தின், மையத்தில் உள்ளது. இங்கு புதியகாவு தேவி கோவில், சூட்டையில் ஜுமா மஸ்ஜித், கிளிமானூர் பெண்கள் மேல் உயர்நிலைப் பள்ளி, பெண்கள் உயர்நிலைப்பள்ளி, ஆர் ஆர் வி பெண்கள் மேல் உயர்நிலைப் பள்ளி, ஆர் ஆர் வி உயர் நிலைப் பள்ளி, கிளிமானூர் சந்தை, பிஎஸ்என்எல் அலுவலகம் மற்றும் தலைமை தபால் நிலையம் ஆகியன காணப்படுகின்றன.

பகுப்பு:கேரளாவிலுள்ள மாநகரங்கள்
வகைப்பாட்டியல்

**வகைப்பாட்டியல்** பின்வருவனவற்றைக் குறிக்கும்.
* வகைபிரித்தல்.
* உயிரியல் வகைப்பாடு.
உலக சதுரங்க வாகை 2010

நடப்பு உலக வாகையாளராகிய விசுவநாதன் ஆனந்திற்கும் பல்கேரியாவின் வெசிலின் தோப்பலோவிற்கும் இடையே 2010 ஏப்ரல் - மே  வரை பல்கேரியா நாட்டின் தலைநகரான சோபியாவில் நடைபெற்ற **உலக [[சதுரங்கம்|சதுரங்க]] வாகை 2010**-இல் 6.5 - 5.5 என்ற புள்ளிக்கணக்கில் வெற்றி பெற்று உலக சதுரங்க வாகையாளர் பட்டத்தை ஆனந்த் தக்கவைத்துக் கொண்டார். இப்போட்டியின் பரிசுத்தொகை இரண்டு மில்லியன் யூரோக்கள். இந்த வெற்றியின் மூலம் ஆனந்த் நான்காவது முறையாக உலக சதுரங்க வாகையாளர் என்ற பெருமையைப் பெறுகிறார்.

## மேற்கோள்கள்

2010
சதுரங்கம்
பகுப்பு:பல்கேரியாவில் விளையாட்டு
தேங்காய்பட்டணம் ஆனப்பாறை

**தேங்காய்பட்டணம் ஆனப்பாறை** அல்லது **ஆதாம் பாறை** என்பது தமிழ்நாடு, குமரி மாவட்டத்தில் உள்ள முக்கிய கடற்கரை கிராமங்களில் ஒன்றான தேங்காய்பட்டணம் என்ற சுற்றுலாத் தளத்தில் கடற்கரையிலிருந்து சுமார் 250 மீட்டர் தூரத்தில் உள்ளது. ஆனப்பாறை கல்குவாரி மாபியாகளால் இன்று எண்பது சதவீதம் பாறையை இழந்து காட்சியளிக்கிறது. இங்கு அழகான நீர்சுனை காணப்படுகிறது. ஊசிக்கிணறு என்கிற இயற்கை நீரூற்று, பஸ், யானை போன்ற இயற்கை உருவமைப்புகள் கொண்ட பாறைகள் அண்மைக் காலத்தில் கல்குவாரி மாபியாகளால் அழிக்கப்பட்டது.

## பெயர்க்காரணம்
இப்பாறைக்கு ஆனப்பாறை என்று பெயர் வர சில காரணங்கள் கூறப்படுகிறது. டச்சுப் படையெடுப்பின்போது டச்சுப்படை கடலிலிருந்து பார்த்தபோது மிகப்பெரிய யானைப்படை போருக்கு தயாராக நிற்பது போன்று இந்த பாறை காட்சியளித்தால் டச்சுப்படையினர் புறமுதுகிட்டு சென்றுவிட்டதால் ஆனப்பாறை என்று பெயர் வந்ததாகவும் கூறப்படுகிறது.

பகுப்பு:கன்னியாகுமரி மாவட்டத்திலுள்ள கிராமங்கள்
பகுப்பு:குமரிக்கண்டம்
பகுப்பு:தொன்மவியல் இடங்கள்
பாலக்காடு பிரஹ்மீஸ்வரன் கோவில்

**பிரஹ்மீஸ்வரன் கோவில்** ,தென் இந்தியாவில் கேரளா மாநிலத்தில் பாலக்காடு மாவட்டத்தில் அமைந்துள்ள ஒரு இந்துக்கள் வழிபடும் கோவிலாகும். இந்தக் கோவில் பாலக்காடு நகரில் இருந்து சுமார் 25 கிலோமீட்டர் தொலைவில் உள்ள கரிம்புழை கிராமத்தில் அமைந்துள்ளது.

மிகவும் பழமையான இக்கோவில், 2001 ஆம் ஆண்டுவரை, கவனிப்பாரற்று கிடந்தது. கரிம்புழை "சாலப்புறத்து" நாயர் குடும்பத்தினர் இக்கோயிலைப் பராமரித்து வந்தனர்.

## மேலும் பார்க்கவும்

பகுப்பு:பாலக்காடு மாவட்டத்திலுள்ள சிவன் கோயில்கள்
வின்க்கிரிசுட்டீன்

*லியூரோக்கிரிசுட்டீன்* (leurocristine) என்றும் அழைக்கப்படும் **வின்க்கிரிசுட்டீன்** (Vincristine) ஓர் வின்க்கா காரப்போலி ஆகும். காரப்போலிகள் என்பவை நைதரசனுள்ள உயிர்ப்புக்கூறுகள். வின்க்கிரிசுட்டீனின் வணிகப்பெயர் *ஆன்க்கோவின்* (Oncovin) என்பது 1963 முதல் வழக்கில் உள்லது. இது  பிள்ளையார்பூ, *சுடுகாட்டு மல்லி*, நித்தியக்கல்யாணி அல்லது பீநாறி என்று கூறப்படும் *[[நித்திய கல்யாணி|கேத்தராந்த்தசு ரோசீயசு]]* (*Catharanthus roseus*) எனப்படும் செடியிலிருந்து பெறப்படும் வின்கா-வகை காரப்போலி (ஆல்க்கலாய்டு) ஆகும். கேத்தராந்த்தசு ரோசீயசின் முந்தைய தாவரப்பெயர் *வின்க்கா ரோசியா* (*Vinca rosea*) என்பதால் இதன் பெயர்க்காரணம் விளங்கும். இது ஒரு இழையுருப்பிரிவு ஒடுக்கி; புற்றுநோய்க்கான வேதிச்சிகிச்சையில் இது பயன்படுத்தப் படுகிறது.

## வரலாறு
பல நூற்றாண்டுகளாக இதன் மருத்துவப் பண்புகள் அறியப்பட்டிருந்தாலும், 1950-களில் கேத்தராந்த்தசு ரோசீயசு என்னும் சுடுகாட்டு மல்லிச்செடியின் கூறுகளை அறிவியல் முறைப்படி ஆய்ந்தபொழுது அதில் உள்ள 70 வகையான காரகங்கள் உயிருடலங்களில் இயைபுற்று தொழிற்படுவதை அறிந்தனர். சூலை 1963 இல் வின்க்கிரிசுட்டீன் என்னும் மருந்துப்பொருளை ஐக்கிய அமெரிக்க உணவு மற்றும் மருந்து பொறுப்பாட்சி நிறுவனம் ஆன்க்காவின் (Oncovin) என்னும் மருந்தாகக் கொள்ள ஏற்பு அளித்தது
. இம் மருந்தை சே.சி. ஆரம்சுட்ராங் (J.G. Armstrong) என்பவர் கண்டுபிடித்தார். இம்மருந்தை எலி லில்லி கும்பணி (Eli Lilly and Company) சந்தையேற்றியது.

## இப்பக்கத்தில் பயன்படுத்தப் பட்டுள்ள கலைச்சொற்கள்
* US Food and Drug Administration - ஐ.அ. உணவு மற்றும் மருந்து பொறுப்பாட்சி நிறுவனம் 
* alkaloid - காரப்போலி
* trade name - வணிகப்பெயர்
* mitotic inhibitor - இழையுருப்பிரிவு ஒடுக்கி
* (biologically) live body - உயிருடலங்கள்
* act, react, interact - தொழிற்படுதல், வினைப்படுதல்
* marketing - சந்தையேற்றுதல், சந்தைசாற்றுதல்
* compnay = கும்பணி (கும்பினி)

## மேற்கோள்களும் அடிக்குறிப்புகளும்


பகுப்பு:ஆல்கலாய்டுகள்
பகுப்பு:அசிட்டேட்டுகள்
பகுப்பு:அசிட்டேட்டு எசுத்தர்கள்
சமயபுரம் மாரியம்மன் கோயில்

**சமயபுரம் மாரியம்மன் கோயில்**தமிழ் நாட்டில் திருச்சிராப்பள்ளிக்கு வடக்கே காவிரியின் வட கரையிலிருந்து சுமார் 15 கிலோமீட்டர் தூரத்தில் உள்ள மாரியம்மன் கோயிலாகும்.

## அமைவிடம்
தற்போது, சமயபுரம் மாரியம்மன் கோயில் இருக்குமிடம் கண்ணனூர் என அழைக்கப்படுகிறது. இவ்விடம் கண்ணபுரம், விக்ரமபுரம், மாகாளிபுரம் என்றும் அழைக்கப்படுகிறது. இக்கோயிலுக்கு வடக்கே செல்லாயி அம்மன் கோயிலும், போஜீஸ்வரர் கோயிலும்
கிழக்கே உஜ்ஜயினி மாகாளி கோயிலும், முத்தீஸ்வரர் கோயிலும் அமைந்துள்ளன.

## வரலாறு

இது ஒரு சோழ மன்னர் தன் தங்கைக்கு சீதனமாக ஒரு நகரையும் கோட்டையையும் உண்டாக்கிக் கொடுத்த இடமாகக் கருதப்படுகிறது. பிற்காலத்தில், பாண்டிய மன்னர்களின் படையெடுப்பால் அவை அழிந்து வேம்புக்காடாக மாறியதாகவும், தொடர்ந்து அங்கு அம்மன் கோயில் உருவானதாகவும் கூறப்படுகிறது. வைணவி என்ற மாரியம்மன் சிலை ஸ்ரீரங்கத்தில் இருந்தது. அதன் உக்கிரம் தாங்க முடியாமல் போனதால், அங்கிருந்த ஜீயர் சுவாமிகள், அச்சிலையை அங்கிருந்து அப்புறப்படுத்த ஆணையிட்டார். அவருடைய ஆணைப்படி வைணவியின் சிலையை அப்புறப்படுத்த வந்தவர்கள் வடக்கு நோக்கிச் சென்று சற்று தூரத்தில் தற்போதுள்ள இனாம் சமயபுரம் என்னுமிடத்தில் இளைப்பாறினார்கள். பிறகு அதனை எடுத்துக்கொண்டு தென்மேற்காக வந்து தற்போதுள்ள மாரியம்மன் கோயில் அமைந்துள்ள கண்ணனூர் அரண்மனை மேட்டில் வைத்துவிட்டுச் சென்றனர். அப்போது, காட்டு வழியாகச் சென்ற வழிப்போக்கர்கள், அச்சிலையைப் பார்த்து அதிசயப்பட்டு அக்கம்பக்கத்தில் இருந்த கிராம மக்களைக் கூட்டிவந்து அதற்கு ”கண்ணனூர் மாரியம்மன்” என்று பெயரிட்டு வழிபடத் தொடங்கினர். அக்காலகட்டத்தில் விஜயநகர மன்னர் தென்னாட்டின் மீது படையெடுத்து வந்து, கண்ணனூரில் முகாமிட்டார்கள். அப்போது மாரியம்மனை வழிபட்டு, தாங்கள் தென்னாட்டில் வெற்றி பெற்றால் அம்மனுக்கு கோயில் கட்டி வழிபடுவதாக சபதம் செய்தார்கள். அதன்படியே வெற்றி பெறவே, கோயிலைக் கட்டினார்கள். விஜயரெங்க சொக்கநாத நாயக்கர் காலத்தில் பொ.ஊ. 1706-ல் அம்மனுக்குத் தனியாக கோயில் அமைத்தார்கள் என்று வரலாற்றுச் சான்றுகள் கூறுகின்றன. சுமார் 400 ஆண்டுகளுக்கு முன் தோற்றுவிக்கப்பட்ட கண்ணனூர் மாரியம்மன் கோயில் இன்று, ”சமயபுரம் மாரியம்மன்” கோயிலாக மாறி புகழ்பெற்று விளங்குகிறது.

## மூலவர்

மூலவரான மாரியம்மன் எட்டு கைகளுடன், தலை மாலை கழுத்தில், சர்ப்பக் கொடையுடன், ஐந்து அசுரர்களின் தலைகளைத் தன் காலால் மிதித்து தனது சிம்மாசனத்தில் வீற்றிருக்கும் படி இருக்கிறார். பெருவளை வாய்க்கால் மற்றும் மேற்கே உள்ள மாரி தீர்த்தம் (தெப்பக்குளம்) இக்கோயிலின் தீர்த்தங்களாகும். இக்கோயிலின் தல மரம் வேப்ப மரமாகும்.

## திருவிழாக்கள்
அம்மனை வழிபட தமிழகம் மட்டுமன்றி வெளி மாநிலத்தவரும், பிற நாட்டு சுற்றுலாப் பயணிகளும் வருகின்றனர். செவ்வாய், வெள்ளி மற்றும் ஞாயிற்றுக் கிழமைகளிலும் சித்திரைத் தேர்த்திருவிழா, ஆடி வெள்ளி, பூச்சொரிதல் விழா போன்ற விழாக்காலங்களிலும் கூட்டம் அதிகமாகிறது. ஆடி மாதத்தில் எல்லா வெள்ளிக் கிழமைகளிலும் கூட்டம் கட்டுக்கடங்காத அளவில் இருக்கும். குறிப்பாக ஆடி கடைசி வெள்ளிக்கிழமை மிகச்சிறப்பாகக் கொண்டாடப்படுகிறது.

## இவற்றையும் பார்க்கவும்
* வீரபாண்டி கௌமாரியம்மன் திருக்கோயில்
* இருக்கன்குடி மாரியம்மன் கோயில்
* மோசூர் முத்துமாரியம்மன் திருக்கோயில்
* மறுகால் குறிச்சி துர்கா மாரியம்மன் திருக்கோவில்

## மேற்கோள்கள்

## வெளி இணைப்புகள்
* சமயபுரம் மாரியம்மன் கோயிலின் இணையதளம் 

பகுப்பு:தமிழ்நாட்டிலுள்ள மாரியம்மன் கோயில்கள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள்
பகுப்பு:சாக்தம்
திபெத் உயர்நிலம்

நடுவண் ஆசியாவின் 2.5 மில்லியன் சதுர கிலோ மீட்டர் பரப்பளவு கொண்ட மிக உயர்ந்த நிலமே **திபெத் உயர்நிலம்** என்று அழைக்கப்படுகிறது. இந்நிலப்பரப்பிற்கு திபெத் பீடபூமி என்றொரு பெயரும் உண்டு. பெரும்பாலான திபெத் உயர்நிலப்பகுதி சீனாவின் திபெத் தன்னாட்சி மற்றும் சீங்காய் மாநிலங்களிலும், இந்தியாவின் லடாக் பகுதியிலும் அமைந்துள்ளது. இப்பகுதியின் சராசரி உயரம் கடல் மட்டத்தில் இருந்து 4,500 மீட்டர்கள் ஆகும். உலகின் மிகப்பெரிய உயர்நிலம் (பீடபூமி) இதுவேயாகும், அதனால இந்நிலப்பரப்பை "உலகத்தின் கூரை" என்றும் அழைப்பதுண்டு.

## மேற்கோள்கள்


பகுப்பு:புவியியல் தொடர்பான குறுங்கட்டுரைகள்
பகுப்பு:இந்தியத் துணைக்கண்டம் தொடர்பான கட்டுரைகள்
சூரிய இயக்காற்றல் வானாய்வகம்

**சூரிய இயக்காற்றல் வானாய்வகம்** (Solar Dynamics Observatory) என்பது நாசாவினால் பிப்ரவரி11, 2010 ல் சூரியனை ஆராய்வதற்காக 848 மில்லியன் அமெரிக்க டாலர் செலவில் வானில் ஏவப்பட்ட ஆய்வாகம் ஆகும். இது அட்லாசு 5 ஏவுகணை மூலம் கேப் கார்னிவல் நிலைய ஏவுதளத்தில் இருந்து விண்ணுக்கு ஏவப்பட்டது. இந்த ஆய்வகம் விண்மீன்களுடன் வாழுதல் (Living With a Star (LWS)) என்ற திட்டத்தின் ஓர் அங்கமாகும்.

இவ்வாய்வகம் சூரியனில் காந்தப் புலம் உருவாவதை பற்றியும் அதன் அமைப்பு பற்றியும் ஆராயும். மேலும் இந்த காந்தப்புலம் எப்படி சூரியகாற்றை பாதிக்கிறது, சூரியனின் காந்தப்புலத்தின் ஆதிக்கம் பூமியையும் பூமியை அண்டிய அயல்வெளியிலும் எவ்வாறு உள்ளது என்பது பற்றியும் இவ்வாய்வகம் ஆராயும்.

இதன் ஆயுள் காலம் 5 ஆண்டுகள். மற்ற செயற்கைக்கோள்களை போலவே இது 5 ஆண்டுகளுக்கு மேலும் செயல்பாட்டில் இருக்கும் என எதிர்பார்க்கப்படுகிறது.

இவ்வாய்கத்தில் மூன்று கருவிகள் உள்ளன.

* வளிமண்டல படத் திரட்டுமுறை - Atmospheric Imaging Assembly (AIA)- 
* உச்ச அளவு புற ஊதாக்கதிர்கள் மாறுதன்மை சோதனை - EUV Variability Experiment (EVE) .
* கெலியோசெசுமிக் மற்றும் காந்தப்புல படக்கருவி - Helioseismic and Magnetic Imager (HMI)

இந்த மூன்று கருவிகளும் பற்பல ஆய்வுகளை மேற்கொள்ளும்.

200px|thumb|ஆய்வக கருவிகள்
200px|left|thumb|சூரியனில் ஏற்படும் கனல் கொந்தளிப்பு ஆய்வகம் அனுப்பிய படம்,

பகுப்பு:விண்வெளியின் வானிலை
பரதநாட்டியத் தலைப்புக்களின் பட்டியல்

* பரதம்
* பரத முனிவர்
* பரத நாட்டிய வரலராறு
* இந்தியாவில் பரதநாட்டியம்
* இலங்கையில் பரதநாட்டியம்
* மலேசியாவில் பரதநாட்டியம்
* பரதநாட்டிய கல்லூரிகள்
* அரங்கேற்றம்
## கூறுகள்
* பாவம்
* ராகம்
* தாளம்
* நாட்டியம்
:*நிருத்தம்
:* நிருத்தியம்
* அபிநயம்
* கண் அசைவுகள் (பரதநாட்டியம்) - நேத்ர பேதம்
* இடை அசைவுகள் (பரதநாட்டியம்) 
:* சின்னம்
:* நிவ்ருத்தம்
:* ரேசிதம்
:* பிரகம்பிதம்
:* உத்வாகிதம்
* கால் அசைவுகள் (பரதநாட்டியம்)
* பக்கங்கள் (பரதநாட்டியம்)
* கை அசைவுகள் (பரதநாட்டியம்) - அஹம்யுத ஹஸ்தங்கள்
* நர்த்தகி
* நாயகன், நாயகி (பரதநாட்டியம்)
* இரசணைகள் (பரதநாட்டியம்)
* தாண்டவம்
:* ஆனந்த தாண்டவம்
:* சத்தியா தாண்டவம்
:* உமா தாண்டவம்
:* கௌரி தாண்டவம்
:* காளிகா தாண்டவமூர்த்தி
:* திரிபுர தாணவமூர்த்தி
:* சங்கார தாண்டவம்
* அடவு வகைகள்
:* கை அசைவுகள்
:* உடலில் நிலைகள்
:* காலின் அசைவுகள்

## கலைஞர்கள்

## நூல்கள்

## இவற்றையும் பார்க்க
* தமிழர் ஆடற்கலைகள் பட்டியல்

## மேற்கோள்கள்
* கலைமாமணி சமஸ்வதி. (1994). *பரதநாட்டியக் கலை*. சென்னை: திருமகள் நிலையம்.

பகுப்பு:பரதநாட்டியம்
2006 மலேகான் குண்டு வெடிப்புகள்

**மலேகான் குண்டு வெடிப்புகள்** 2006 செப்டம்பர் 8 ஆம் நாள் மராட்டிய மாநிலம் நாசிக் மாவட்டத்தில் உள்ள மாலேகான் என்ற நகரில் இடம்பெற்ற குண்டுத்தாக்குதலைக் குறிக்கும். இத்தாக்குதலின் போது 37 பேர் கொல்லப்பட்டனர். நூற்றுக்கும் அதிகமானோர் காயமடைந்தனர்.

இங்குள்ள பள்ளிவாசல் ஒன்றில்  இசுலாமியர்களின் புனித இரவான பரா அத் இரவையொட்டி 2 ஆயிரத்துக்கும் அதிகமான பேர் கூடி இருந்தனர். மறைந்த தங்களுடைய உறவினர்களுக்காக பிரார்த்தனை நடத்துவதற்காக அவர்கள் வந்து இருந்தனர்.

பள்ளிவாசலில் தொழுகை முடிந்து பிற்பகல் 1:45 மணி அளவில் ஏராளமான பேர் அங்கிருந்து வெளியே வரத் தொடங்கினார்கள். அப்போது பள்ளிவாசலின் அருகே சக்தி வாய்ந்த குண்டு வெடித்தது.

## மற்றொரு குண்டு வெடிப்பு
இந்த சம்பவம் நடந்த சிறிது நேரத்தில் பள்ளிவாசலில் இருந்து கிட்டத்தட்ட 1 கிலோமீட்டர் தொலைவில் உள்ள  சந்தைப் பகுதியிலும் 2 குண்டுகள்  வெடித்தன.  இந்த 2 குண்டு வெடிப்பு சம்பவங்களிலும் மொத்தம் 37 பேர் உடல் சிதறி உயிரிழந்தனர். மேலும் நூற்றுக்கும் மேற்பட்டவர்கள் காயம் அடைந்தனர்.

இது தொடர்பாக பஜ்ரங் தள் அமைபைச் சேர்ந்த பெண் சாமியார் சாத்வி பிரக்யா சிங் தாக்குர் ராணுவ அதிகாரி புரோகித், 3 முன்னாள் இராணுவ அதிகாரிகள் உட்பட 9 பேர் கைது செய்யப்பட்டனர். குண்டு வெடிப்பில் தொடர்புடைய அபினவ் பாரத் அமைப்பைச் சேர்ந்த இளைஞர்களுக்கு ராணுவ அதிகாரிகள் பயிற்சி அளித்துள்ளதும், அவர்கள் மூலம் குண்டு வெடிப்பு நாசவேலை நடத்தப்பட்டதும் காவல்துறையினரின் புலன் விசாரணையில் தெரியவந்துள்ளது.
## குண்டு வெடிப்பு வழக்கில் தீர்ப்பு
மாலேகான் குண்டுவெடிப்பு வழக்கில் குற்றம் சாட்டப்பட்ட முன்னாள் நாடாளுமன்ற உறுப்பினர் சாத்வி பிரக்யா சிங் தாக்குர் உட்பட 7 பேரையும் தேசியப் புலனாய்வு நீதிமன்றம் 30 சூலை 2025 அன்று குற்றம் நிருபணம் ஆகவில்லை எனக்கூறி விடுவித்தது.

## மேற்கோள்கள்
 

 
பகுப்பு:இந்தியாவில் தீவிரவாதத் தாக்குதல்கள்
பகுப்பு:2006 நிகழ்வுகள்
பகுப்பு:மகாராட்டிராவில் தீவிரவாதத் தாக்குதல்கள்
கொட்டாரக்கரா மகா கணபதி கோவில்

கேரள மாநிலத்திலுள்ள கொல்லம் எனும் ஊரிலிருந்து வடகிழக்கே 25 கிலோமீட்டர் தொலைவிலுள்ளது கொட்டாரக்கரா.

## கோயிலமைப்பு
இங்கு பரசுராமரால் பிரதிஷ்டை செய்யப்பட்ட சிவலிங்கம் உள்ளது. இந்தக் கருவறைக்குப் பின்புறம் மேற்கே பார்த்து அமர்ந்திருக்கும் படிஞ்ஞாறு பகவதி கோயில் உள்ளது. படிஞ்ஞாயிறு என்றால் மேற்கு என்று பொருள். இந்தக் கோயிலின் மூலவராக சிவபெருமான் இருப்பினும், இங்குள்ள மகாகணபதி கோயில்தான் புகழ்பெற்று விளங்குகிறது. கருவறையை ஒட்டியபடி தெற்கு நோக்கி இவருக்கு கோயிலுள்ளது. பலாமரத்திலான திருமேனி கொண்ட கணபதி, கையில் அப்பம் ஒன்று வைத்திருக்கிறார். முதன்மைக் கடவுளாக வணங்கப்படும் கொழுக்கட்டைப் பிரியரான கணபதி இங்கு நெய்யப்பப் பிரியராக இருக்கிறார்.

## மேலும் காண்க
* 108 சிவன் கோயில்கள்

பகுப்பு:கொல்லம் மாவட்டத்திலுள்ள பிள்ளையார் கோயில்கள்
பகுப்பு:108 சிவன் கோயில்கள்
11 அக்டோபர் 2007 அஜ்மீர் குண்டு வெடிப்புகள்

ராஜஸ்தான் மாநிலம் அஜ்மீர் நகரில் உள்ள கவாஜா மொய்னுதீன் சிஸ்தி தர்காவில் 2007ம் ஆண்டு அக்டோபர் மாதம் 11ந்தேதி ரமலான் நோன்பு திறக்கும் நிகழ்ச்சி நடந்தது. அப்போது சக்தி வாய்ந்த குண்டு வெடித்தது. இந்த குண்டு வெடிப்பில் 3 பேர் பலி ஆனார்கள். 20 பேர் படுகாயம் அடைந்தனர். 

ராஜஸ்தான் மாநில தீவிரவாதத் தடுப்புப் பிரிவு காவல்துறையினர் புலன் விசாரணை செய்து`அபினவ் பாரத் என்ற தீவிரவாத இயக்கத்தை சேர்ந்த தேவேந்திர குப்தா, சந்திரசேகர் பரோட் என்ற இருவரை 
கைது செய்துள்ளனர். 
கைதான இருவருக்கும் மராட்டிய மாநிலம் மாலேகான் குண்டு வெடிப்பில் கைதான பெண் சாமியார் பிரஞ்யா சிங் தாக்குருடன் நெருங்கிய தொடர்பு இருப்பதும் விசாரணையில் தெரியவந்துள்ளது.

## விசாரணை
இந்த குண்டு வெடிப்பு தொடர்பான விசாரணையை தொடங்கிய போலீசார் அம்மாநில பயங்கரவாத தடுப்பு பிரிவிடம் விசாரணையை ஒப்படைத்தது. அதன் பின்னர், வழக்கு தேசியப் புலனாய்வு அமைப்பிடம் ஒப்படைக்கப்பட்டது.

தேசிய புலனாய்வு சிறப்பு நீதிமன்றம் 149 சாட்சிகளிடம் விசாரணை நடத்தியது. மேலும் அரசு தரப்பில் 451 ஆவணங்கள் தாக்கல் செய்யப்பட்டன. மார்ச் 22, 2017 அன்று சிறப்பு நீதிபதி தினேஷ் குப்தா 500 பக்கங்கள் கொண்ட தீர்ப்பை வழங்கினார்.

## குற்றவாளிகள்
இந்த வழக்கில் ராஷ்டிரிய சுயம்சேவாக் சங்கம் என்ற இந்து அமைப்பில் முன்பிருந்த பவேஷ் பட்டேல் மற்றும் தேவேந்திர குப்தா ஆகிய இருவருக்கும் தேசிய புலனாய்வு சிறப்பு நீதிமன்றம் ஆயுள் தண்டனை விதித்து மார்ச் 22, 2017 அன்று தீர்ப்பளித்தது. 

## ஆதாரம்

 

பகுப்பு:இந்தியாவில் தீவிரவாதத் தாக்குதல்கள்
பகுப்பு:2007 நிகழ்வுகள்
பகுப்பு:அஜ்மீர் மாவட்டம்
பிசுபீனால்

**பிசுபீனால்** (*bisphenal*) என்பது ஒரு வேதிப்பொருள் ஆகும். இந்த வேதிப்பொருளைக் கொண்டு கடினமான பாலிகார்பனேட் நெகிழிப் புட்டிகளும், மழலையர்களுக்கான பால் குப்பிகளும் தயாரிக்கப்படுகின்றன. இவ் வேதிப்பொருளில் இரண்டு ஐதராக்ஃசிபீனைல் (hydroxyphenyl) இயக்கக்கூறுகள் உள்ளன. பெரும்பாலானவை டைபீனைல்மெத்தேனை (Diphenylmethane) அடிப்படையாகக் கொண்டவை; விதிவிலக்குகள் S, P, M பிசுபீனால் (Bisphenol). பிசுபீனால் என்பது இவை எல்லாவற்றுக்குமான பொதுப் பெயர். இவற்றில் பிச்பநோல் எ என்பது பரவலாகப் பயன்படுத்தப்படுகிறது. இதனையே பொதுவாக பிசுபீனால் என்பார்கள்.

## வெளியிணைப்புகள்
*BPA என்னும் நஞ்சு, கீற்று

பகுப்பு:பீனால்கள்
யாழ் எரிகற் பொழிவு

**யாழ் எரிகற் பொழிவு** அல்லது **லீரிட் விண்கற் பொழிவு** (*Lyrids*) ஒவ்வொரு ஆண்டும் ஏப்ரல் 16 ஆம் நாள் துவங்கி ஏப்ரல் 26 ஆம் நாள் முற்றும் ஒரு செறிவான எரிகற் பொழிவாகும் (*Meteor shower*). இந்த எறிகற் பொழிவின் கதிர்விடு புள்ளி யாழ் விண்மீன் குழுவில் அமைந்துள்ளதனால் இவ் எரிகற் பொழிவு இப்பெயரால் வழங்கப்படுகிறது. எரிகற் பொழிவின் மூலம் C/1861 G1 தச்சர் என்றழைக்கப்படும் சீர் பருவ எரி விண்மீன் ஆகும். யாழ் எரிகற் பொழிவு கடந்த 2600 ஆண்டுகளாக கண்காணிக்கப்பட்டுள்ளது.

யாழ் எரிகற்பொழிவு ஏப்ரல் 16-30 தேதிகளில் காணப்பட்டாலும், இதனைத் தெளிவாக, ஏப்ரல் 21 இரவு 10 மணிக்கு மேலிருந்து  ஏப்ரல் 22 அதிகாலை 4 மணி வரை காணலாம்.

லீரா (யாழ்) விண்மீன் தொகுதி என்பது வானில் வடக்கிலிருந்து கொஞ்சம் தள்ளி சற்று கிழக்காக சுமார் 50 பாகை உயரத்தில் தெரியும். இதனை இரவு 8 மணிக்கு மேல் பார்க்க முடியும். அந்த விண்மீன் கூட்டத்தில் தெரியும் விண்மீன்களில் மிகவும் பளிச்சென தெரியும் விண்மீன் "வேகா". அது வானில் தெரியும் பிரகாசமான 20 விண்மீன்களில், 5வது பிரகாசமான விண்மீன். இது நம் சூரியனை விட 3 மடங்கு பெரியது. இது சூரியனை விட பிரகாசமான, இளநீல வெண்மை ஒளி வீசும் விண்மீன்.

## மேற்கோள்கள்

பகுப்பு:எரிகற் பொழிவுகள்
பைரோன் சிங் செகாவத்

**பைரோன் சிங் செகாவத்** (*Bhairon Singh Shekhawat*, இந்தி: भैरो सिंह शेखावत, அக்டோபர் 23, 1923 – மே 15, 2010) இந்தியாவின் 11வது குடியரசுத் துணை தலைவராக பதவி வகித்தவர். கிருஷ்ண காந்த் மரணத்திற்குப் பின் தேர்தல் மூலம் தேர்ந்தெடுக்கப்பட்டு ஆகஸ்ட் 2002 முதல் சூலை 21, 2007 வரை ஐந்தாண்டுகள் பதவியில் இருந்தார். 2007 ஜனாதிபதி தேர்தலில் பாரதிய ஜனதா கட்சியில் சார்பில் பிரதீபா பாட்டில்க்கு எதிராக போட்டியிட்டு தோல்வியுற்றார். ராஜஸ்தான் மாநில முதலமைச்சராக 1977 முதல் 1980 வரையிலும், 1990 முதல் 1992 வரையிலும், மற்றும் 1993 முதல் 1998 வரையிலும் மூன்று முறை ஆட்சி செய்துள்ளார்.

## வெளி இணைப்புகள்
*மறைந்தார் ஷெகாவத், பிபிசி தமிழோசை, மே 15, 2010
*Shekhawat on British payroll in 1942

பகுப்பு:இந்திய அரசியல்வாதிகள்
பகுப்பு:2010 இறப்புகள்
பகுப்பு:1923 பிறப்புகள்
பகுப்பு:இந்தியக் குடியரசுத் துணைத் தலைவர்கள்
பகுப்பு:புற்றுநோயால் இறந்தவர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இராசத்தான் முதலமைச்சர்கள்
நெல்லிக்குளங்கரை பகவதி கோவில்

**நெல்லிக்குளங்கரை பகவதி கோவில்** என்பது தென் இந்தியாவில் கேரள மாநிலத்தில் உள்ள பாலக்காடு மாவட்டத்தில் நெம்மாறை என்ற கிராமத்தில் அமைந்திருக்கும் பகவதி அம்மன் கோவிலாகும். இந்தக் கோவிலில் அமர்ந்து அருள் பாலிக்கும் இறைவி நெல்லிக்குளங்கரை பகவதி ஆவார்.

ஒவ்வொரு ஆண்டும் மீன மாதம் 20 ஆம் நாள் (மார்ச்-ஏப்ரல்) இக்கோவிலில் நடைபெறும் உற்சவத்தில் நெம்மாறை மற்றும் வல்லங்கி கிராமத்து மக்கள் மிகவும் ஆர்வத்துடன் பங்கேற்கின்றனர். இந்த உற்சவத்தை நெம்மாறை வல்லங்கி வேளை என்று அழைக்கின்றனர்.

பகுப்பு:பாலக்காடு மாவட்டத்திலுள்ள பகவதி அம்மன் கோயில்கள்
ராஜா எங்க ராஜா

***ராஜா எங்க ராஜா*** (*Raja Enga Raja*) (1995) ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். ரி. விஜயசிங்கத்தின் இயக்கத்தில் வெளிவந்த இத்திரைப்படத்தில் கவுண்டமணி, ரம்யா கிருஷ்ணன், செந்தில் மற்றும் பலர் நடித்துள்ளனர். கங்கை அமரன், மணிமுடி ஆகியோரின் பாடல்களுக்கு இளையராஜா இசையமைத்திருந்தார்.

## மேற்கோள்கள்

பகுப்பு:1995 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பூங்குன்னம் சிவன் கோவில்

**பூங்குன்னம் சிவன் கோவில்** கேரள மாநிலத்தில் திருச்சூர் மாவட்டத்தில் உள்ள பூங்குன்னம் கிராமத்தில் நிலை கொண்டுள்ளது, இக்கோவில் ஆயிரம் ஆண்டுகளுக்கு மேல் பழைமையானதாகக் கூறப்படுகிறது. இக்கோவில் கேரளாவின் பழைமையான கட்டிடக்கலை பாணியில் மிகவும் அழகாக கட்டப்பட்டுள்ளது.

## மேலும் காண்க
* 108 சிவன் கோயில்கள்
* பூங்குன்னம் ஸ்ரீ ராமர் கோயில்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மோதி விளையாடு

***மோதி விளையாடு***, 2009 ஆம் ஆண்டு வெளியான தமிழ்த் திரைப்படம். சரணின் இயக்கத்தில் வெளியான இத்திரைப்படத்தில் வினய், காஜல் அகர்வால் மற்றும் பலர் நடித்துள்ளனர். ஹரி-லெஸ்லி இசையமைத்துள்ளார். பாடல்களை வைரமுத்து இயற்றியுள்ளார்.

## பாடல்கள்
ஏப்ரல் 28 அன்று பாடல்கள் வெளியான இப்படம்  ஹரிஹரன் - லெஸ்ஸி இருவரும் இணைந்து இசையமைத்த திரைப்படமாகும்.

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பேசும் படம் (திரைப்படம்)

***பேசும் படம்*** 1987 ஆம் ஆண்டு வெளிவந்த திரைப்படமாகும். சிங்கீதம் சீனிவாசராவ் இயக்கத்தில் வெளிவந்த இத்திரைப்படத்தில் கமல்ஹாசன், அமலா மற்றும் பலர் நடித்திருந்தனர். இத்திரைப்படம் எவ்வித உரையாடலும் இல்லாமல் எடுக்கப்பட்ட படமாகும்.

இத்திரைப்படம் 1987ல் *புஸ்பக விமானா* என்ற பெயரில் கன்னடத்தில் வெளியானதாகும். வெளிவந்தபோது நல்ல வரவேற்பையும், நல்ல வசூலையும் இப்படம் பெற்றது. பெங்களூருவில் இத்திரைப்படம் 35 வாரங்கள் ஓடியது.

## நடிகர்கள்
* கமல்ஹாசன் - வேலையில்லா இளைஞன்
* அமலா - மாயாஜாலம் செய்பவர் மகள்
* கே. எஸ். ரமேஷ் - மாயாஜாலம் செய்பவர் 
* ஃபரீடா ஜலால் - மாயாஜாலம் செய்பவரின் மனைவி  
* தின்னு ஆனந்த் - கொலைகாரன்
* பி. எல். நாராயணா - பிச்சைக்காரன்
* சமீர் கக்கர் - பணக்காரன் 
* ரம்யா - பணக்காரனின் மனைவி  
* பிரதாப் போத்தன் - பணக்கார மனைவியின் கள்ளக் காதலன்
* லோக்நாத் - விடுதி உரிமையாளர் 
* மன்தீப் ராய்
* வசந்த் காமத்
* எக்னீஷ் 
  
## அங்கீகாரம் மற்றும் விருதுகள்
*தேசிய திரைப்பட விருதுகள்
**சிறந்த பொழுதுபோக்குக்கான இந்திய தேசிய திரைப்பட விருது (1988) - சிருங்கார் நாகராஜ், சிங்கீதம் ஸ்ரீனிவாசராவ் 
*தென்னிந்திய பிலிம்பேர் விருதுகள்
**சிறந்த திரைப்படத்திற்கான பிலிம்பேர் விருது (கன்னடம்) - சிருங்கார் நாகராஜ், சிங்கீதம் ஸ்ரீனிவாசராவ்
**சிறந்த நடிகருக்கான பிலிம்பேர் விருது (கன்னடம்) - கமல்ஹாசன்
*இத்திரைப்படம் 1988 கேன்ஸ் திரைப்பட விழாவிலும், இந்திய சர்வதேச திரைப்பட விழாவிலும் திரையிடப்பட்டது.

## ஆதாரங்கள்


## வெளி இணைப்புகள்
*

பகுப்பு:1987 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்
பகுப்பு:உரையாடல் இல்லாத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய ஊமைத் திரைப்படங்கள்
பகுப்பு:பாடல்கள் இல்லாத இந்தியத் திரைப்படங்கள்